CPT หลังกระต่ายตื่นตูม
ซีอีโอของบริษัท ซีพีที ไดร์ แอนด์ เพาเวอร์ จำกัด (มหาชน) หรือ CPT นายสมศักดิ์ หลิมประเสริฐ มีงานชุกมากเป็นพิเศษสัปดาห์นี้ เพราะต้องหาทางแก้ปัญหาโรค “ราคาหุ้นหลุดจอง” ที่เกิดขึ้นเมื่อวันพุธที่ 20 ธันวาคมที่เป็นวันเข้าเทรดวันแรก
27 ธ.ค. 2560

แฉทุกวันทันเกมหุ้น
ซีอีโอของบริษัท ซีพีที ไดร์ แอนด์ เพาเวอร์ จำกัด (มหาชน) หรือ CPT นายสมศักดิ์ หลิมประเสริฐ มีงานชุกมากเป็นพิเศษสัปดาห์นี้ เพราะต้องหาทางแก้ปัญหาโรค “ราคาหุ้นหลุดจอง” ที่เกิดขึ้นเมื่อวันพุธที่ 20 ธันวาคมที่เป็นวันเข้าเทรดวันแรก
วันนั้น ราคาหุ้นที่ขาย IPO ก่อนหน้าในราคา 2.30 บาท ที่ค่าพี/อี 14 เท่า…ตามปกติ ถือว่าเป็นราคาที่ต่ำมากแล้วเมื่อเทียบกับส่วนใหญ่ตั้งไว้เกิน 20 เท่า…หลุดจองตั้งแต่เริ่มการซื้อขายจนตลอดทั้งวัน
เล่นเอานักล่าหุ้นจองทุกระดับ กระเจิดกระเจิงเป็นกระต่ายตื่นตูมทั้งตลาดฯ
งานนี้ แม้ว่า ผู้บริหารของบริษัทจะอดเสียดาย ยื่นมือเข้าไป “ช้อนตระกอง” หุ้นแสนรักที่ “ฟูมฟัก” กันมายาวนาน คนละไม้ละมือ…สุ่มเสี่ยงกับข้อหา อินไซเดอร์ เทรดดิ้ง น่าเสียวไส้…ก็ช่วยไม่ได้ (ดูตารางประกอบ 1)
ภาพลักษณ์เสียหายยับเยินพอประมาณ จำต้องออกปฏิบัติการกอบกู้ความเชื่อมั่นของนักลงทุนกัน ให้หายสงสัย
ทีมผู้บริหาร CPT จึงต้องเดินสายพบปะใครต่อใครถี่ยิบยิ่งกว่า หรือไม่น้อยกว่าตอนทำโรดโชว์ก่อนขายหุ้นจอง…เป้าหมายคือเคลียร์ข้อสงสัย และบอกเป้าหมายที่แท้จริง…ชนิด “จับเข่าคุย”
จุดที่พยายามเคลียร์ไปแล้ว…ไม่ว่าจะเชื่อหรือไม่…ประกอบด้วย
หากดูแผนภูมิโครงสร้างรายได้ของ CPT ที่นายสมศักดิ์ และนายอภิชาติ อธิบายแบบ “ชำแหละ” ออกมาหมดเปลือก…พบว่า มีอยู่ 4 ด้านด้วยกัน (ดูตารางประกอบ 2) คือ
สัดส่วนโครงสร้างรายได้แบบ “3+1 ขาหยั่ง” ที่ค่อนข้างสมดุล สร็างความมั่นใจได้ว่าแผนงานในอนาคตที่จะสร้างรายได้จากธุรกิจต่อพ่วง…มีโอกาสไปได้สวย เพราะเป็นงานถนัดทั้งสิ้น
รายได้ในอนาคตของ CPT ที่วาดฝันเอาไว้ เช่น 1) ขยายฐานไปยังชาติอาเซียนที่ยังมีอนาคตและต้องการประสบการณ์จากไทยอีกมาก 2) การลงทุนสร้างโรงงานใหม่ขยายการผลิตตู้ไฟฟ้าแบบใหม่ที่ยกระดับสูงขึ้น 3) การประกอบ RMU ซึ่งเป็นสินค้าตู้ไฟฟ้าแบบพรีเมี่ยม…คือการต่อยอดของการระดมทุนประมาณ 600 ล้านบาท ในตลาดหุ้นครั้งนี้
ทั้งหมด ช่วยฉายภาพว่าเหตุใด นายสมศักดิ์ และผู้บริหารจึงมั่นใจกับคำกล่าวว่า แม้ว่าจะตั้งเป้าการเติบโตแบบอนุรักษนิยมไว้ที่ปีละประมาณ 10% จากฐานรายได้สิ้นปีนี้ที่ระดับ 1,450 ล้านบาท แต่เป้ารายได้ในปี 2563 เติบโตกว่าเท่าตัวจากปีนี้….จึงไม่ใช่ “เกินฝัน”
โดยเฉพาะรายได้จากต่างประเทศที่เกิดจากการเปิดกลยุทธ์ธุรกิจเชิงรุกหลังเข้าตลาดฯ คาดหมายว่าจะเติบโตมากกว่าเท่าตัวใน 2 ปีข้างหน้า หรือแตะระดับ 500 ล้านบาท จากปีนี้ที่ราว 100 ล้านบาท ซึ่งจะทำให้สัดส่วนรายได้ต่างประเทศเพิ่มเป็น 30% (จากปัจจุบันที่ 10%)
เมื่อใดก็ตามที่นักลงทุนเข้าใจว่าธุรกิจของ CPT ที่พี/อีแค่ 14 เท่า ….แตกต่างโดดเด่นอย่างไร กระต่ายที่เคยตื่นตูมเพราะราคาหุ้นหลุดจอง ..ก็คงกลับมาซื้อ ดันให้ราคาหุ้นของ CPT โบยบินไม่ยาก….เว้นเสียแต่ไม่อยากจะบินเสียเอง
อิ อิ อิ
 